העשור הראשון של המאה ה-20

[ממוזער|400px|'''משמאל למעלה, עם [כיוון השעון:**ב-1903 [[האחים רייט]] עורכים את הטיסה המאוישת הראשונה עם מטוס ממונע.נשיא ארצות הברית [[ויליאם מקינלי]] [[רצח ויליאם מקינלי|נרצח ב-1901]] על ידי לאון צ'ולגוז.[[רעידת האדמה בסן פרנסיסקו (1906)|רעידת אדמה של 1906]] החריבה את העיר [[סן פרנסיסקו]] וגרמה למותם של לפחות 3,000 בני אדם.ב-1902 [[מלחמת ארצות הברית–הפיליפינים]] מסתיימת בניצחונה של ארצות הברית.בניית [[תעלת פנמה]].אדמירל הצי היפני [[היהאצ'ירו טוגו]] על גשר הפיקוד של מיקאסה בתחילת [[קרב צושימה]] ב-1905 שהיה אחד מהקרבות המכריעים ב[[מלחמת רוסיה–יפן]] ושהוביל להקמתה של יפן כמעצמה גדולה.]]

**העשור הראשון של המאה העשרים** החל ב־[[1 בינואר]] [[1900]] והסתיים ב־[[31 בדצמבר]] [[1909]].

[[המרוץ לאפריקה]] נמשך במהלך העשור, כאשר [[האימפריה הבריטית]] כבשה במהלך העשור [[מדינת אורנג' החופשית]], [[הרפובליקה הדרום-אפריקאית]], אימפריית [[אשנטי (אימפריה)|אשנטי]], קונפדרציית ארו, [[ח'ליפות סוקוטו]] ואמירת קאנו, האימפריה הצרפתית כבשה במהלך העשור את בורנו, האימפריה הגרמנית כבשה במהלך העשור את אמירות אדמאווה, והאימפריה הפורטוגזית כבשה במהלך העשור את אובאמבו. בנוסף, במהלך העשור ביצעו חברות פרטיות [[זוועות קונגו|מעשי זוועה במדינת קונגו החופשית]] אשר הייתה תחת שליטתו האישית של המלך [[לאופולד השני, מלך הבלגים|לאופולד השני]] מבלגיה. ההערכה המקובלת היא שהזוועות במדינת קונגו החופשית גרמו לכך שמספר מיליוני אנשים שאיבדו את חייהם באותן שנים. בין השנים 1904 עד 1908 הכוחות הקולוניאליים הגרמניים ב[[דרום-מערב אפריקה הגרמנית]] ביצעו [[רצח העם של ההררו והנאמה|השמדה אתנית וענישה קולקטיבית]] ורצחו בין 24 אלף ל-100 אלף מהקבוצה האתנית [[הררו]] וכ-10 אלף מהקבוצה האתנית נאמה. [[משבר בוסניה|המשבר הבוסני]] ו[[המשבר המרוקאי הראשון]] הובילו להחמרה במתיחות באירופה אשר תוביל בסופו של דבר למלחמת [[מלחמת העולם הראשונה|העולם הראשונה]] בעשור הבא. [[קובה]], [[בולגריה]] ו[[נורווגיה]] הפכו למדינות עצמאיות במהלך העשור.

המלחמה הקונבנציונלית הקטלנית ביותר במהלך העשור הייתה [[מלחמת רוסיה–יפן]] אשר פרצה בעקבות סכסוך בין רוסיה ליפן על השליטה בצפון-מזרח האימפריה ה[[סין (אזור)|סינית]] המתפוררת, ובעיקר על חבל [[מנצ'וריה]] וחצי האי [[קוריאה]]. תבוסתה של רוסיה במלחמה הכתה בהלם את העולם כולו, בשל העובדה שמעצמה לא מערבית הצליחה להביס מעצמה גדולה כרוסיה בשדה הקרב. הישג זה הפיח רוח חיים בתנועות אנטי-קולוניאליות בעולם כולו, בעוד שברוסיה, הוא זירז את [[מהפכת 1905]], אשר במסגרתה סוציאליסטים וליברלים ניסו ללא הצלחה להפיל את שלטון הצאר הרוסי. מהפכה זו שימשה השראה ל[[מהפכת 1917]], שתוביל להפלת שלטון הצאר הרוסי ולהקמת ברית המועצות הקומוניסטית. מלחמות גדולה נוספות שהתקיימו במהלך העשור כללו את [[מלחמת ארצות הברית–הפיליפינים|מלחמת ארצות הברית–הפיליפינים (1899–1913)]], [[מרד הבוקסרים|מרד הבוקסרים בסין (1899–1901)]] [[מלחמת אלף הימים|ומלחמת אלף הימים בקולומביה (1899–1902)]]. סכסוכים בולטים בקנה מידה קטן יותר כללו בין היתר את [[מלחמת הבורים|מלחמת הבורים השנייה]] (1899–1902), מלחמת כווית–ראשידי (1900–1901), ומלחמת סעודיה–ראשידי (1903–1907). בין השנים 1906 עד 1907 התרחש רעב גדול בסין אשר לפי ההערכות גרם למותם של בין 20 ל-25 מיליון אנשים. הרעב בסין נגרם ישירות כתוצאה מהשיטפונות הכבדים שאירעו בסין במהלך 1906. אסון טבע קטלני במיוחד שאירע במהלך העשור היה רעידת האדמה של מסינה אשר אירעה בשנת 1908 וגרמה למותם של בין 75 אלף עד 82 אלף בני אדם.

[[הגל הראשון של הפמיניזם|הפמיניזם של הגל הראשון]] ראה התקדמות, עם אוניברסיטאות שנפתחו לנשים ביפן, בולגריה, קובה, רוסיה ופרו. בשנת 1906 העניקה פינלנד לנשים זכות בחירה, ייסוד [[איגוד הנשים החברתי והפוליטי|האיחוד החברתי והפוליטי של נשים]] על ידי [[אמלין פנקהרסט|אמלין פאנקורסט]] ב-1903 הוביל לעליית ה[[סופרג'ט]]ים בבריטניה ובאירלנד. בשנת 1908, התרחשה מהפכה באימפריה העות'מאנית, שבה תנועת [[הטורקים הצעירים]] החזירה את החוקה העות'מאנית משנת 1876, וייסדה את העידן החוקתי השני. לאחר מכן, עלו המתיחות האתנית, ובשנת 1909 נטבחו עד 30,000 אזרחים ארמנים בעיקר באדנה על ידי אזרחים מוסלמים.

בשנת 1905 גיבש המדען הגרמני אלברט איינשטיין את [[תורת היחסות]], אשר שינתה את תפיסת העולם האנושית בכל הנוגע למושגי היסוד של הפיזיקה, כגון זמן, מרחב, מסה ואנרגיה. תורת היחסות ערערה ושינתה את השקפות העולם הקיימות ופתחה אפיקים חדשים לחקירה מדעית נוספת. במהלך העשור החל שימוש נרחב בטכנולוגיית מנוע הבעירה הפנימית, ובמיוחד במסגרת ייצור המוני של מכוניות. במהלך העשור נמכרו [[מכונת כתיבה|מכונות הכתיבה]] הראשונות. [[האחים רייט]] ביצעו ב-17 בדצמבר 1903 את הטיסה המאוישת הראשונה בהיסטוריה עם מטוס ממונע. רג'ינלד פסנדן מקוויבק שבקנדה ביצע במהלך העשור את שידור הרדיו הראשון שכלל בידור ומוזיקה לקהל הרחב. הסרט האמריקני ''[[שוד הרכבת הגדול]]'' משנת 1903 היה הסרט הראשון שזכה להצלחה עצומה וחסרת תקדים ברחבי העולם.

במהלך העשור גדלה אוכלוסיית העולם מ-1.60 ל-1.75 מיליארד בני אדם. בסך הכל היו במהלך העשור כ-580 מיליון לידות וכ-450 מיליון מקרי מוות ברחבי העולם.

ה[[דור]] שנולד בעשור הראשון של המאה ה-20 (יחד עם ילידי [[העשור השני של המאה ה-20]] וילדי המחצית השנייה של ילדי [[שנות ה-20 של המאה ה-20|שנות ה-20]]) מכונה [[דור ה-GI]].

== אירועים בולטים בעולם ==
=== מלחמות בינלאומיות ===
[[קובץ:Assaut-Kin-Tchéou.jpg|260px|ממוזער|[[מלחמת רוסיה–יפן]]]]
[[קובץ:Inniskillings_al_colle_di_Hart.jpg|240px|ממוזער|[[מלחמת הבורים|מלחמת הבורים השנייה]]]]
* 1909-1898: **מלחמת אקרי** - מלחמה בין [[ברזיל]] ל[[בוליביה]], בה מנצחת ברזיל. בעקבות התפתחות המלחמה כובשת ברזיל, בשנת 1903, את השטח שלימים יהיה [[אקרי (ברזיל)|מדינת אקרי]] ב[[מדינות ברזיל|פדרציה הברזילאית]].
* 1902-1899: **מלחמת הבורים השנייה** - מלחמה שנערכת בין האימפריה הבריטית לשתי רפובליקות עצמאיות של מתיישבים בורים באזור בו נמצאת כיום מדינת דרום אפריקה. הטריגר למלחמה הוא גילוים של מרבצי יהלומים רבים בטריטוריות של הבורים. הבריטים שחושקים ביהלומים נתקלים בסירוב לקבלת אשרות כריה וכתוצאה מכך יוצאים למלחמה נגד הבורים. המלחמה נמשכת שנים כאשר הבורים עוסקים בלוחמת גרילה, עד אשר לבסוף התקפות הנגד הנוקשות של הבריטים מאלצות את הבורים להיכנע ולהסכים להעביר את כל שטחי דרום אפריקה לשליטת האימפריה הבריטית.
* 1902-1899: **מלחמת ארצות הברית–הפיליפינים** - מלחמה שנערכת בין הרפובליקה הפיליפינית הראשונה וארצות הברית. המלחמה פורצת לאחר ההתנגדות העזה של הממשלה הפיליפינית לחוזה פריז, אשר בו מוחלט על העברת [[הפיליפינים]] מרשות ספרד לארצות הברית לאחר סיום מלחמת ארצות הברית-ספרד. המלחמה מסתיימת בניצחונה של ארצות הברית.
* 1905-1904: **מלחמת רוסיה–יפן** - ממצבת את [[האימפריה היפנית]] כמעצמה עולמית.
* 1907-1904: **מתקפות צרפתיות על סיאם** - [[הודו-סין הצרפתית|הודו סין הצרפתית]] הסמוכה ל[[תאילנד|סיאם]] מתרחבת על חשבונה לאחר מאבקים צבאיים ודיפלומטים.
***מלחמות צרפת במערב אפריקה** - [[האימפריה הקולוניאלית הצרפתית|האימפריה הצרפתית]] כובשת את שטחיהם את בני ה[[טוארג]].

=== הסכמים ומשברים בין-יבשתיים ===
*1902: **דוקטרינת דראגו** - משבר חובות בין ונצואלה ל[[נושה|נושותיה]], ל[[גרמניה]], [[הממלכה המאוחדת|בריטניה]] ו[[איטליה]], שמטילות על [[ונצואלה]] [[מצור]] ימי, גורר יזמה [[אמריקה|אמריקאית]] לדוקטרינה לפיה אין להפעיל כוח צבאי כדי לגבות חוב בינלאומי. הדוקטרינה לא מתקבלת בקלות, וגרסה מרוככת מעט שלה מתקבלת ב[[בית הדין הבין-לאומי לצדק (ICJ)|בית הדין הבינלאומי]] בשנת 1907.
*1904: **ההסכמה הלבבית** - נחתם בין [[הממלכה המאוחדת של בריטניה הגדולה ואירלנד]] ו[[הרפובליקה הצרפתית השלישית]] במטרה להסדיר מחלוקות [[קולוניאליזם|קולוניאליסטיות]] ב[[אפריקה]], ב[[אסיה]] וב[[אמריקה]].
*1906: **אמנת ז'נבה השנייה** - הסכם בינלאומי המרחיב את עקרונות [[אמנת ז'נבה הראשונה]], הנוגעים בטיפול בפצועים, ומונחלים גם בנוגע ל[[לוחמה ימית]].
*1907: **אמנת האג** - נחתם הסכם בינלאומי ב[[האג]], הממשיך הסכם קודם מוועידות השלום של שנת 1899, ומנסה להסדיר תקנות של [[משפט בינלאומי פומבי|משפט בינלאומי]] בנושא [[פשע מלחמה|פשעי מלחמה]].

=== קולוניאליזם ואימפריאליזם ===
* 1900: **טונגה** - הופכת לשטח חסות בריטי.
* 1905-1900: **אלג'יריה הצרפתית** - הטריטוריה מתרחבת משמעותית כאשר [[האימפריה הקולוניאלית הצרפתית|האימפריה הצרפתית]] משתלטת על שטחי ה[[סהרה]] שבלב היבשת. בין היתר משתלטים הצרפתים על שטחה של [[הסולטנות הוודאיית]]  וגורמים לנפילתה.
* 1901: **רודזיה הבריטית** - חברת ה[[צ'רטר מלכותי|צ'רטר]], [[חברת דרום אפריקה הבריטית]], מרחיבה את שליטתה בדרום היבשת וכובשת את [[הרפובליקה הדרום-אפריקאית]]
* 1904-1901: **מצרים הבריטית** - [[האימפריה הבריטית]] מרחיבה את הטריטוריה שלה ומשתלטת על שטחים שנמצאים בחלקים מ[[לוב]] ו[[סודאן]] המודרניות.
* 1.1.1902: **חוף הזהב** – לאחר מאבקים של כמאה שנים מול [[אשנטי (קבוצה אתנית)|אימפריית אשנטי]] במערב אפריקה, מספחים [[האימפריה הבריטית|הבריטים]] רשמית את שטחי האשנטי לכתר הבריטי.
* 1907-1904: [[הודו-סין הצרפתית|**הודו סין הצרפתית**]] - מתרחבת על חשבון [[תאילנד|סיאם]] במהלך מאבקים בין השתיים.
* 1905: **איי הודו המזרחיים ההולנדיים** - מרחיבים את שליטתם בפועל אל האי העצמאי האחרון שנותר ב[[אינדונזיה]] שנכנסת כולה תחת כיבוש.
* 1906: **ונואטו** - האיים עוברים לשליטה משותפת של [[האימפריה הקולוניאלית הצרפתית|צרפת]] ו[[האימפריה הבריטית|בריטניה]].
* 1909: [[מלאקה (מדינה)|**מלאקה**]] - הטריטוריה הבריטית שבמלאקה מתרחבת על חשבון סיאם לאחר [[ההסכם האנגלו-סיאמי של 1909]] .
*1909: **הכיבוש האמריקני של ניקרגואה**  - [[ארצות הברית]] משלטת על [[ניקרגואה]] לאחר שזו "פוגעת באינטרסים הלאומיים של ארצות הברית".

=== דה-קולוניזציה והשגת עצמאות ===
* 1 בינואר 1901: **אוסטרליה** - מקבלת עצמאות כ[[דומיניון]] מין [[האימפריה הבריטית]].
* 20 במאי 1902: **קובה** - זוכה לעצמאות מ[[ארצות הברית]], אם כי [[תיקון פלאט]] משנת 1903 איפשר את המשך התערבות משמעותית של ארצות הברית בניהולה של קובה.
* 1903: **פנמה** - מקבלת לראשונה הכרה בעצמאותה מ[[קולומביה]], על רקע חפירת [[תעלת פנמה]] על ידי [[ארצות הברית]].
* 7 ביוני 1905: **נורווגיה** - זוכה לעצמאותה מ[[שוודיה]] לאחר שבוטל האיחוד בין המדינות.
* 5 באוקטובר 1908: **בולגריה** - מכריזה על עצמאותה מ[[האימפריה העות'מאנית|האימפריה העות'ומאנית]].

=== תופעות בינלאומיות נוספות ===
* **זכות בחירה לנשים**: [[אוסטרליה]] (1902), [[פינלנד]] (1906), [[נורווגיה]] (1907).

==סכסוכים פנימיים ותמורות פוליטיות==
=== אירופה ===
* 1900: **הקודקס האזרחי הגרמני** - נכנס לתוקף קודקס החוקים פורץ הדרך, שישפיע רבות על השיטות המשפטיות ברחבי העולם במאה הקרובה ומעבר לה.
* 1901: **התקופה האדוארדית** - [[המלכה ויקטוריה]] הולכת לעולמה לאחר 63 שנות מלוכה ב[[הממלכה המאוחדת|בריטניה]]. בנה [[אדוארד השביעי]] יורש אותה.
*1906-1903: **פוגרומים** - ברוסיה מתחוללים בשנים אלו מספר אירועי פוגרום, בהם [[פרעות קישינב]] ופוגרומים של [[המאות השחורות]], בעקבות [[תעמולה]] [[אנטישמיות|אנטישמית]]. בשנים אלו בוצעו מאות פוגרומים, נגבו חייהם של מאות [[יהודים]], פצעו רבים אחרים וגרמו לנזקים אדירים לרכוש.
* 1904: **ההסכמה הלבבית** - שתיים מהמעצמות הגדולות בעולם, האימפריה הבריטית והצרפתית, מתקרבות זו לזו בהסכם שמציין את נקודת הפתיחה של מספר בריתות ביניהן, וזאת לאחר שנים רבות של מלחמות ומאבקים.
*1904: **תקרית שרטון דוגר**  - ירי של הצי ה[[האימפריה הרוסית|רוסי]] על הצי ה[[האימפריה הבריטית|בריטי]] בגלל טעות בזיהוי, שכמעט גורם למלחמה בין האימפריות.
*1905: **מהפכת 1905** - ניסיון כושל של [[סוציאליזם|סוציאליסטים]] ו[[ליברליזם|ליברלים]] להפיל את שלטון הצאר הרוסי, [[ניקולאי השני]]. בעקבות מהפכת 1905 מוקמת ה[[הדומה הממלכתית של האימפריה הרוסית|דומה]] - פרלמנט רוסי שבו יושבים נציגי העם.
* 1905: **החוק להפרדת דת ומדינה בצרפת**  - נחקק על ידי [[הרפובליקה הצרפתית השלישית]], ומבסס את ה[[זהות]] ה[[חילוניות|חילונית]] של ה[[מדינה]].
* 1907-1906: **זכות בחירה לנשים** - [[פינלנד]] הופכת למדינה הראשונה באירופה שמכירה בזכות הבחירה לנשים בשנת 1906, ולמדינה הראשונה בעולם בה נשים מכהנות ב[[פרלמנט]] בשנת 1907.

=== אמריקה ===
* 1900: **פסק הדין פאקט האבנה**  - [[בית המשפט העליון של ארצות הברית]] מאמץ החלטה לפיה לכידת ספינות דיג בחופי הים כחלק מ"שלל מלחמה" נוגדת את [[משפט בינלאומי פומבי|החוק הבינלאומי]]. עמדה זו השפיעה בהמשך על עיצובו של המשפט הבינלאומי ככזה השואף לצמצם את נזקי מלחמות עבור [[חברה (תאגיד)|חברות פרטיות]].
*1902-1899: **מלחמת אלף הימים** (1902-1899) - סיומה של [[מלחמת אזרחים]] ב[[קולומביה]] בין גורמים [[ליברליזם|ליברלים]] ל[[שמרנות|שמרנים]], במהלכה נהרגים בין 60,000 ל-130,000 איש, לצד נזק כבד לרכוש ולכלכלה המקומית. המלחמה מסתיימת בניצחון השמרנים.
*1904: [[דוקטרינת מונרו#דוקטרינת מונרו בתחילת המאה העשרים - תיקון רוזוולט והצהרת קלארק|**תיקון לדוקטרינת מונרו**]] - מונהג על ידי [[תאודור רוזוולט]], ומתיר ל[[ארצות הברית]] ליזום התערבות בפוליטיקה הפנימית של מדינות [[אמריקה המרכזית]] ו[[האיים הקאריביים]], במקרים מסוימים, כדי למנוע התערבות של מעצמות [[אירופה|אירופאיות]] ב[[אמריקה]].
* 1907: **הסכם וסקז קובו-מרטינס**  - הסכם בין [[ברזיל]] ל[[קולומביה]], שמעביר לרשות ברזיל שטח, שלימים יהפוך לחלק מ[[אמזונאס (מדינה בברזיל)|מדינת האמזונאס]] ב[[מדינות ברזיל|פדרציה הברזילאית]].
*1907: **מדינות ארצות הברית** – [[אוקלהומה]] היא המדינה ה-46 המצטרפת ל[[ארצות הברית]].
* 1908: **הקמת ה-FBI** - מוקמת מחלקת החקירות הפדרלית, היכולה לפעול מטעם [[מחלקת המשפטים של ארצות הברית]] במדינות השונות של [[ארצות הברית]] לצורך חקירת פשעים [[פדרציה|פדרליים]].
***איגודי עובדים** - הבשלתם של מספר תהליכים מקבילים מובילים להגברת המעורבות הפוליטית של איגודי העובדים בפוליטיקה הפנימית של ארצות הברית ו[[קנדה]], באמצעות התאגדויות חוץ-מפלגתיות ובריתות פוליטיות מתחלפות.

=== המזרח הרחוק ואוקיאניה ===
* 1900: **מדיניות הדלת הפתוחה** ו**מרד הבוקסרים** - יזמה [[ארצות הברית|אמריקאית]] לפתיחת זכויות מסחר שוות ב[[שושלת צ'ינג|סין]] לכל המעצמות. המדיניות גורמת לצבירת תאוצה של מרד הבוקסרים, שפורץ כנגד המעורבות הפוליטית והכלכלית של מעצמות זרות בסין.
* 1901: **עצמאות אוסטרליה** - בתום תהליך שנמשך עשור שנים מתאחדות ה[[קולוניה|מושבות]] הבריטיות ביבשת [[אוסטרליה (יבשת)|אוסטרליה]] למדינה פדרלית אחת כ[[דומיניון]] של [[האימפריה הבריטית]]. באותה השנה נחקק חוק מדיניות ה[[הגירה]] של אוסטרליה שמגדיר את זהותה האירופית של המדינה ומערים קשיים על כניסתם של מהגרים מארצות לא אירופאיות.
* 1902-1901: **מרד האיש הקדוש**  - מרד רחב היקף במספר אזורים ב[[הודו-סין הצרפתית]]. המרד מאחד קבוצות שונות כנגד הכובשים ה[[קולוניליסטים|קולוניאליסטים]]. הממשלים המקומיים מטעם [[האימפריה הקולוניאלית הצרפתית|צרפת]] מדכאים במהירות יחסית את המרד במרבית האזורים למעט אזור [[לאוס]], שנותר אזור סכסוך למשך זמן רב.
*1902: **הברית האנגלו-יפנית** - נחתם הסכם בין [[האימפריה הבריטית]] ו[[האימפריה היפנית]] העולה במטרה לחזק את האינטרסים המקומיים של השתיים בנוגע ל[[סין (אזור)|סין]] ו[[קוריאה]].
*1905: **הכיבוש היפני בקוריאה** - [[קוריאה]] הופכת ל[[שטח חסות]] ([[פרוטקטורט]]) של [[האימפריה היפנית]].

=== המזרח התיכון ===
* 1901: [[היסטוריה של ערב הסעודית#המאה ה-20|**ניסיון איחוד ערב הסעודית**]] - ראשית מסעו של [[עבד אל-עזיז אבן סעוד]] לאיחוד [[חצי האי ערב]]. עד סוף העשור שולט אבן סעוד בשטח במרכז חצי האי.
* 1905: **התקוממות לאומית בפרס** - התקוממות נגד ה[[שאה]]. השאה לא מופל, אך ההתקוממות מביאה לכינון [[חוקה]] מוגבלת ב-[[1906]].
*1905: **הרפובליקה של גוריה** - התקוממות [[לאומיות|לאומית]] של [[גוריה]] כנגד [[האימפריה הרוסית]], ששקועה בהתמודדות עם [[מהפכת 1905]]. האוטונומיה המורדת מחזיקה מעמד כשנה עד שהמרד מדוכא.
* 1908: **הפיכת הטורקים הצעירים** - מפלגה [[הטורקים הצעירים]] ה[[לאומנות|לאומנית]] מבצעת הפיכה בטורקיה ומדיחה את ה[[סולטאן]] [[עבדול חמיד השני]]. ההפיכה היא גם נקודת ציון לסיומה של סדרת מאבקים בין קבוצות אתניות שונות באזור [[חבל הבלקן|הבלקן]] של [[האימפריה העות'מאנית]].
* 1909: **הקמפיין המלייני השני**  - מאבקים מתמשכים בין כוחות [[האימפריה הספרדית|ספרדים]] [[קולוניליסטים|קולוניאליסטים]] לבין תרבויות [[ברברים (קבוצה אתנית)|ברבריות]] מקומיות ב[[מרוקו]] מגיעות לשיאן בעימות אלים סמוך לעיר [[מלייה]].

=== אפריקה שמדרום לסהרה ===
*1900: **המלחמה הדרווישית**  - מתחיל מאבק מזוין של [[התנועה הדרווישית]]  כנגד [[סומלילנד הבריטית|השלטון הבריטי בסומליה]].
*1900: **הכנס הפאן-אפריקאי הראשון**  - מנהיגים ילידים מאזורים שונים ב[[אפריקה]] נפגשים עם מנהיגים מוצא-אפריקאי בכנס ראשון לקידום אינטרסים משותפים אל מול המעצמות ה[[קולוניליסטים|קולוניאליסטיות]].
*1902-1901: **מלחמת אנגליה-ארו**  - ב[[מערב אפריקה הבריטית]] מתחזקת השפעתה של [[קונפדרציית ארו]]  שמטפחת מיתוס של "בלתי מנוצחת". קמפיין המלחמה של הבריטים מצליח לבלום את עיקר ההתנגדות ולמוטט את המיתוס.
*1904: **דו"ח קייסמנט**  - דו"ח השגריר הבריטי, [[רוג'ר קייסמנט]], שחושף את היחס האכזרי של המערכת ה[[קולוניליסטים|קולוניאליסטית]] לילידי [[קונגו הבלגית|קונגו]].

== כלכלה ==
* 1900: **זכויות עובדים** - [[הרפובליקה הצרפתית השלישית|צרפת]] משדרגת את החוק לילדים ונשים במקצועות התעשייה, שמגביל ומסדיר את ההעסקתם של נשים וילדים, ואוגד יחד מספר תיקונים לחוק שנכתבו בעשורים הקודמים.
* 1909-1902: **שביתה כללית** - בעקבות צמיחתם של [[איגוד עובדים|איגודי עובדים]] גדולים בסוף המאה ה-19, מתחילות להתאפשר, מעשית, שביתות רחבות היקף ולאורך העשור מתרחשות מספר שביתות כלליות. בשנת 1902 הן מתרחשות ב[[בלגיה]] ו[[שוודיה]], בשנת 1904 ב[[איטליה]], ובשנים 1905 ו-1909 מתקיימות שביתות כלליות ב[[רוסיה]] ושוודיה בהתאמה, שגורמות לרפורמות כלכליות (בין היתר ל[[מנשר אוקטובר]]), ונתפסות בציבור הרחב כאמצעי ליצור שינוי רחב היקף בכלכלה מבלי לנקוט באלימות.
*1904: **תעלת פנמה** - בשנת 1902 [[ארצות הברית]] רוכשת מ[[צרפת]] את תשתית בניית התעלה לאחר זניחת המיזם מהצד הצרפתי. בשנת 1904 מתחיל צוות אמריקאי את בנייתה של התעלה שתחבר בין האוקיינוסים מצידי [[אמריקה]].
* 1905: **הסדר חוב אמריקאי כפוי על הרפובליקה הדומיניקנית** - לאחר בעיות [[חובות|חוב]] של [[הרפובליקה הדומיניקנית]], שגוררת ניסיון התערבות של מעצמות [[אירופה]] במדינה, משתלטת [[ארצות הברית]] על המדינה - בהסכמתה - ומנהיגה במדינה משטר חירום כלכלי. במשטר זה 55% מהתשלומים שמתקבלים עבור סחורה דומיניקנית מוקצים לתשלום החוב החיצוני. לאחר שנתיים פוחת החוב החיצוני מ-40 מיליון דולר ל-17 מיליון דולר. ב-[[1907]] מועברת השליטה הכוללת בתקבולי המכס הדומיניקני לידי ארצות הברית בתמורה ל[[הלוואה]] בת 20 מיליון דולר. ההלוואה משמשת לכיסוי מלוא החוב החיצוני, והופכת את ארצות הברית ל[[נושה]] החיצונית היחידה של הרפובליקה.
*1907: **המשבר הפיננסי של שנת 1907**  - [[משבר פיננסי]] שפורץ ב[[ארצות הברית]], ובמהלכו שערי ה[[בורסה לניירות ערך|בורסה]] צונחים בכ-50% לעומת השיא של שנת 1906. במהלך המשבר, שנמשך בערך 3 שבועות, נוהרים רבים אל ה[[בנק]]ים ו[[מוסד פיננסי חוץ-בנקאי|מוסדות פיננסים]] נוספים, תופעה שמתגברת בעקבות [[פשיטת רגל]] של עסקים מקומיים שונים ביניהם גם מוסדות פיננסים.

=== התרחשויות כלכליות נוספות ===
**חברות בולטות שהוקמו בעשור זה:** [[קאדילק]] (1902), [[גיבסון (חברה)|גיבסון]] (1902), [[פפסיקו|חברת פפסי קולה]] (1902), [[ביואיק]] (1903), [[הרלי-דייווידסון]] (1903), [[פורד]] (1903), [[רולקס]] (1905), [[קלוגס]] (1906), [[רולס-רויס]] (1906), [[דייהטסו]] (1907), [[ג'נרל מוטורס]] (1908), [[דלאג]]  - [[חברת תעופה|חברת התעופה]] הראשונה בעולם (1909), [[סוזוקי מוטור]] (1909), [[אלפא רומיאו]] (1910).


== תנועות חברתיות ופוליטיות ==
* **זכויות נשים**:
**1904: **ברית הנשים הבינלאומית** - [[ארגון חוץ-ממשלתי]] בינלאומי הפועל לקידום [[זכויות האישה]] ברחבי העולם.
**1908: **יום ראשון של הנשים**  - [[תהלוכה|תהלוכת]] ענק בלונדון, למען זכויות נשים, בה השתתפו כחצי מיליון איש.
*1904: **ACVV**  - ארגון ה[[רווחה]] הראשון שמוקם באפריקה למען [[זכויות האדם|זכויותיהם]] של [[האדם השחור|כהי העור]].
*1905: **פועלי התעשייה של העולם** - ה[[איגוד מקצועי|איגוד המקצועי]] הבינלאומי מתחיל את פעילותו ב[[ארצות הברית]], ונושא על דגלו צביון [[אנרכו-סינדיקליזם|אנרכו-סינדיקליסטי]], ו[[IWW#פילוסופיה ואידאולוגיה של הארגון|משנה אידאולוגית]] העוסקת בזירוז [[המהפכה הקומוניסטית]], מאבק [[מעמדות]], התנגדות ל[[שמרנות]] ול[[גילדות]], ועוד.
*1907: **תנועת הצופים** - ניסיונו הצבאי של [[רוברט באדן פאוול|רוברט באדן-פאוול]] מביא לראשיתה של תנועה חברתית עולמית לפיתוח יכולות פיזיות, חברתיות ונפשיות בבני נוער.
*1909: **האיגוד הלאומי לקידום אנשים צבעוניים** - ארגון בולט המקדם [[זכויות אדם]] אזרחיות [[אפרו-אמריקאים]].
***אנרכיזם** - התנועה הבינלאומית, שמתחילה בעשור הקודם בתנופה אקטיביסטית אנרכיסטית, גורמת לסדרת מעשי רצח של מנהיגים פוליטיים במדינות רבות באירופה ו[[ארצות הברית]]. [[רצח ויליאם מקינלי|רצח נשיא ארצות הברית ויליאם מקינלי]] בשנת 1901 גורם לניסיונות לכונן שיתוף פעולה בינלאומי נגד התופעה, שהמדינות רואות בה "[[טרור]]".

== התנקשויות, חיסולים, וניסיונות התנקשות ==

[[קובץ:McKinleyAssassination.jpg|ממוזער|ציור של [[רצח ויליאם מקינלי|הירי במקינלי]]]]
ההתנקשויות, החיסולים, וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
* 29 ביולי 1900: **אומברטו הראשון, מלך איטליה** - נורה למוות בידי ה[[אנרכיזם|אנרכיסט]] האיטלקי גאֶטנו בְּרֶשִׁי.
* 6 במרץ 1901: **וילהלם השני** - ניסיון התנקשות כושל שמתבצע בגרמניה.
* 14 בספטמבר 1901: **ויליאם מקינלי** - [[נשיא ארצות הברית]] נורה ב-6 בספטמבר 1901 בתערוכה הפאן-אמריקאית שב[[באפלו]] על ידי [[ליאון צ'ולגוש]], [[אנרכיזם|אנרכיסט]] ממוצא פולני-אמריקני. מקינלי מת 8 ימים לאחר מכן ומוחלף בידי סגנו, [[תאודור רוזוולט]].
* 11 ביוני 1903: **אלכסנדר הראשון, מלך סרביה** - נרצח בארמונו במהלך [[הפיכה]] צבאית.
* 16 ביוני 1904: **ניקולאי בובריקוב** - מושל פינלנד נרצח על ידי אויגן שאומן.
* 1 בפברואר 1908: **רצח מלך פורטוגל ויורשו ב-1908** - בזמן נסיעתם של **קרלוש, מלך פורטוגל** ושני בניו בכיכר מרכזית ב[[ליסבון]], נורו לעברם יריות מתוך הקהל שהצטופף בצדי הדרך. המלך מת מיד, בנו הבכור לואיש פיליפה, נסיך הכתר של פורטוגל נפצע אנושות ומת זמן קצר לאחר מכן ובנו השני נפצע בזרועו והוא שירש את כס המלכות, כמלך מנואל השני.
* 26 באוקטובר 1909: **איטו הירובומי** - מושל [[חצי האי הקוריאני|קוריאה]], שכיהן ארבע פעמים בתפקיד [[ראש ממשלת יפן]], נרצח על ידי הלאומן הקוריאני, אן ג'ונג-גון, בתחנת הרכבת של [[חרבין]].


== אסונות ==
=== אסונות טבע ===

[[קובץ:Post-and-Grant-Avenue-Look.jpg|260px|ממוזער|[[רעידת האדמה של סן פרנסיסקו]] (1906)]]
* 8 בספטמבר 1900: חזק פוגע ביישוב גלווסטון שב[[טקסס]]. באסון נהרגו בין 8,000 ל-12,000 בני אדם. זוהי סופת ההוריקן הקטלנית ביותר שתועדה בארצות הברית, מאז תחילת המדידודת בשנת 1850.
* 19 באפריל 1902: רעידת אדמה בעוצמה של 7.5 ב[[סולם ריכטר]] מתרחשת ב[[גואטמלה]]. באסון נהרגו 2,000 בני אדם.
* 6 במאי 1902: ספינת הנוסעים, [[אס. אס. קמורטה]] , אשר שטה בדרכה מ[[מדראס]] שבהודו אל [[רנגון]] שבבורמה טובעת לאחר שנתקלת ב[[ציקלון]] בקרבת דלתא איראואדי. כל 655 הנוסעים ו-82 אנשי הצוות של הספינה נספים באסון.
* 8 במאי 1902: הר [[פלה (הר)|פלה]] שב[[מרטיניק]] מתפרץ, ומחריב את העיר סנט פייר. באסון נהרגים מעל 30,000 בני אדם.
*31 בינואר 1906: [[רעידת אדמה]] חזקה ב[[אקוודור]]-[[קולומביה]] . חוזקה מוערך בכ-8.8, וכמות ההרוגים מוערכת בכ-1,000 נפשות.
* 7 באפריל 1906: הר הגעש [[וזוב]] מתפרץ ומחריב את [[נאפולי]].
* 18 באפריל 1906: [[רעידת האדמה של סן פרנסיסקו]] - רעידת אדמה בעוצמה 7.8 בסולם ריכטר מתרחשת בבקע סן אנדראס אשר גורמת נזק רב במיוחד לעיר [[סן פרנסיסקו]]. באסון נהרגים מעל ל-3,000 בני אדם, כאשר בסביבות 225,000 עד 300,000 בני אדם נותרו ללא קורת גג, ונגרמים נזקים בסך 350 מיליון דולרים.
* 18 בספטמבר 1906: טייפון ו[[צונאמי]] גורמים למותם של כ-10,000 בני אדם ב[[הונג קונג]].
*1906: שתי סופות [[הוריקן]] מכות בשנה זו בחוף הדרומי [[ארצות הברית]] מ[[פלורידה]] ועד [[מיסיסיפי (מדינה)|מיסיסיפי]], וגובות בסך הכל את חייהם של כ-300 בני אדם.
* 14 בינואר 1907: רעידת אדמה ב[[קינגסטון]] שב[[ג'מייקה]] גורמת למותם של מעל לאלף בני אדם.
* 30 ביוני 1908: בשעה 7:17 מתרחש [[אירוע טונגוסקה]] באגן נהר [[טונגוסקה הסלעי]], בלב [[יער]] ה[[טייגה]] ב[[סיביר]], אשר במסגרתו מושטח שטח מיוער בגודל 2,000 קילומטרים רבועים. בשל הריחוק ממקום יישוב, לא אבדו חיי אדם כתוצאה מהפגיעה. התאוריה היא שהאירוע נגרם כתוצאה מפגיעה של [[מטאורואיט]] גדול או שבר [[שביט]] בכדור הארץ.
*28 בדצמבר 1908: [[רעידת האדמה במסינה]]  - רעידת אדמה בעוצמה 7.1 בסולם ריכטר וצונאמי הורסים את [[מסינה]], [[סיציליה]] ו[[קלבריה]]. באסון נהרגים מעל ל-150 אלף בני אדם.
*1909: סופת [[הוריקן]] מכה באי השייך למדינת [[לואיזיאנה]], וגובה את חייהם של כ-350 בני אדם. סופה נוספת באותה שנה מכה ב[[טקסס]] וגובה את חייהם של כ-40 בני אדם.


=== אסונות מעשי ידי אדם ===
[[קובץ:EM NOVA-YORK. A grande catastrophe do vapor de passeio General Slocum. Morte horrível de 1.200 pessoas!.jpg|240px|ממוזער|[[השרפה באונייה גנרל סלוקום]]]]
*1 במאי 1900: **אסון הכרייה בסקוטפילד**  - פיצוץ שנגרם במכרה פחם ב[[יוטה]] שבארצות הברית גורם למותם של 200 כורים.
* 30 ביוני 1900: **השרפה ברציפים של הובוקן**  - ספינות הנוסעים הגרמניות Saale, Main, Bremen ו-Kaiser William der Grosse, עולות באש בעת שהן עוגנות ברציפים של [[הובוקן]], [[ניו ג'רזי]] שבארצות הברית. האש מתחילה על רציף, ומתפשטת אל המזחים, והמחסנים. באסון נהרגים 326 בני אדם.
* 3 ביוני 1903: **אסון הכרייה בהאנה**  - פיצוץ שנגרם במכרה פחם ב[[ויומינג|וויומינג]] שבארצות הברית גורם למותם של 169 כורים.
* 10 באוגוסט 1903: **השרפה ברכבת המטרו של פריז**  - שרפה שמתרחשת בקו 2 של רכבת המטרו גורמת למותם של 84 בני אדם.
* 30 בדצמבר 1903: **השרפה בתיאטרון אירוקווי בשיקגו** - שריפת התיאטרון הקטלנית ביותר בהיסטוריה של ארצות הברית. לפחות 602 בני אדם נהרגים כתוצאה מהשרפה, אך לא כל ההרוגים דווחו מכיוון שחלק מהגופות נלקחו ממקום האירוע.
* 7 בפברואר 1904: **השרפה הגדולה בבולטימור** - מחריבה מעל ל-1,500 מבנים ב-30 שעות.
* 15 ביוני 1904: **השרפה באונייה גנרל סלוקום** - השרפה מתרחשת בעת שהאונייה שייטה ב[[איסט ריבר]] בעיר [[ניו יורק]] שבארצות הברית, והיא טבעה בעקבותיה. באירוע נספו למעלה מאלף מתוך 1,400 יושבי הספינה, חלקם בטביעה.
* 28 ביוני 1904: **אס. אס. נורגה**  - ספינת הנוסעים הדנית, אס. אס. נורגה, טובעת בעת שעושה דרכה מ[[קופנהגן]] ל[[ניו יורק]] ומתנגשת בסלע. מעל ל-635 מהנוסעים ואנשי הצוות על סיפון הספינה מתו באסון, כולל 225 מהגרים נורווגים.
*6 בדצמבר 1907: **אסון הכרייה במונונגה**  - האסון אשר מתואר כ"אסון הכרייה הגרוע ביותר בהיסטוריה האמריקאית" מתרחש כאשר בשעה 10:28 נוצר פיצוץ במכרה מס' 6 ובמכרה מס' 8 של חברת Fairmont Coal שגורם למותם של רוב הכורים במכרות. מעל 362 בני אדם מתים באסון. הסיבה הרשמית לפיצוץ לא נקבעה מעולם, אך החוקרים באותה התקופה מאמינים שניצוץ חשמלי או אחת ממנורות הלהבה של הכורים מציתות אבק פחם או גז [[מתאן]].
*13 בנובמבר 1909: **אסון הכרייה בצ'רי**  - שרפה שמתחוללת במכרה הפחם אשר בעיר צ'רי שב[[אילינוי]] גורמת למותם של 259 כורים.
*19 בדצמבר 1909: **אסון הכרייה בדאר**  - פיצוץ שנגרם במכרה פחם ב[[פנסילבניה]] כתוצאה ממנורות להבה שנושאים הכורים גורם למותם של 239 כורים.


=== בריאות ===
* 1923-1899: **מגפת הכולרה השישית המתועדת** – המגפה שהחלה בהודו מתפשטת ב[[המזרח התיכון|מזרח התיכון]] וגובה קורבנות רבים. בניגוד להתפרצויות קודמות של כולרה, הפעם המגפה לא פוגעת קשות ב[[מערב אירופה]], בזכות שדרוג ב[[רפואה]] הציבורית שמנחילות מדינות המערב בסוף המאה ה-19, אך כן פוגעת קשות ב[[רוסיה]]. כאשר אסירים רוסים הביאו את הנגיף ל[[גרמניה]], התפשטותו באוכלוסייה נבלמה עקב הקפדתה של גרמניה [[חיסון|לחסן]] את חייליה מפני הנגיף. שנת 1900 היא השנה הקטלנית ביותר שתועדה ב[[הודו הבריטית|הודו]] מבחינת קורבנות [[כולרה]], עם למעלה מ-800,000 הרוגים. בהמשך העשור תועדו בהודו עוד למעלה מ-2 מיליון קורבנות מהמגפה.
* 1904-1900: **התפרצות דבר הבלוטות בארצות הברית** – בעקבות תיעודי מקרים של [[דבר הבלוטות]], נכנסת [[קליפורניה]] ל[[סגר]]. אף על פי כן, המגפה מתפשטת בהמשך העשור לשאר ארצות הברית.

== טבע ואיכות סביבה ==
* בעשור זה נכחדים 2 מינים של [[זאב מצוי|הזאב המצוי]]: [[זאב הונשו|זאב ההונשו]] ה[[יפן|יפני]] (1905), ו[[זאב פלורידני שחור|הזאב הפלורידני השחור]]  מ[[פלורידה]] (1908).

==מדע וטכנולוגיה==
===טכנולוגיה===
* [[1900]]: **צפלין** - מתבצעת טיסת הבכורה.
* 1900: **התערוכה העולמית של פריז** - בה מוצגים לראשונה לציבור רחב של 50 מיליון מבקרים המצאות טכנולוגיות כמו [[סרט קולנוע|סרטים]] קצרים בני כדקה הכוללים [[קול]] ותמונה, ה[[דרגנוע]], [[מנוע דיזל]] מופעל ב[[שמן צמחי]] ([[ביו דיזל]]), **הטלסקופ שובר-אור** הגדול בעולם, כרכרה בעלת [[מנוע בעירה פנימית]] ועוד. לרגל התערוכה שודרגה גם העיר פריז במבנים שהמחישו את שיא קדמת הטכנולוגיה כמו [[תחנת רכבת|תחנות הרכבת]] [[גאר דה ליון]] ו[[גאר ד'אורסה]] (כיום [[מוזיאון ד'אורסה]]), [[גשר אלכסנדר השלישי]] ועוד.
* [[1902]]: **גורד שחקים** - [[בניין הום אינשורנס]] בעיר [[שיקגו]] הוא הבניין הראשון בעולם שנבנה בעזרת מסגרת [[פלדה]] ששימשה כשלד.
* [[17 בדצמבר]] [[1903]]: **הטיסה הראשונה** - [[האחים רייט]] מבצעים את טיסת הניסוי הראשונה שלהם ב[[קיטי הוק]], [[צפון קרוליינה]].
* [[1904]]: **מנוע 2 הפעימות** - [[אלפרד סקוט]] רושם פטנט על [[מנוע]] הרכב שפיתח. המנוע יוצא לשוק ב-1908.
* [[1905]]: **ניתוח להשתלת קרנית** - מתבצע בהצלחה לראשונה על בני אדם, אך לוקה בחסר בעקבות מחסור בהבנה רפואית משלימה בנוגע ל[[חיטוי]], [[הרדמה]] ועוד.
* [[2 בינואר]] [[1906]]: **מיזוג האוויר** - המהנדס והממציא האמריקאי [[ויליס קרייר]] רושם פטנט על מערכת מיזוג האוויר המודרנית.
* [[1908]]: **פורד מודל T** - התחלת הייצור המאסיבי של מודל ה[[מכונית]], שמצליח בזכות מחירו שנועד להיות כ"מחיר שמתאים לכל פועל".
*[[1909]]: **טוסטר חשמלי** - מיוצר בגרסתו המוקדמת ביותר.
* התפתחות **מנוע הדיזל**: בעשור זה נחנכות ה[[אונייה|אוניות]] הראשונות בעלות מנוע דיזל (1903), ה[[צוללת]] הראשונה עם מנוע זה (1904). בשנת 1908 מפותחת משאבת דלק המאפשרת הזרקה של כמות מדויקת של דלק.

<gallery widths="190px" perrow="5">
File:First flight2.jpg|[[האחים רייט]] מבצעים את טיסת הניסוי הראשונה שלהם ב[[קיטי הוק]], [[צפון קרוליינה]] ב-[[17 בדצמבר]] [[1903]]
File:1910Ford-T.jpg|התחלת הייצור המאסיבי של [[מכונית|מכוניות]], עם פיתוח מכונית [[פורד מודל T]] בשנת [[1908]]
File:First Zeppelin ascent.jpg|המראה ראשונה לצפלין הראשון מעל אגם קונסטנץ, 2 ביולי 1900
</gallery>

===מדע===
[[קובץ:Albert Einstein in 1905 (cropped).jpg|210px|ממוזער|במהלך 1905 הפיזיקאי היהודי אלברט איינשטיין מפרסם [[שנת הפלאות (1905)|ארבעה מאמרים]] - כל אחד מהפכני ופורץ דרך בתחומו.]]
* 1900: **סוג דם** - [[קרל לנדשטיינר]] מפתח את השיטה המודרנית לסיווג הדם, הישג עליו זוכה לנדשטיינר ב[[פרס נובל לפיזיולוגיה או לרפואה]] בשנת 1930.
* 1900: **תרכובת גריניאר** - מתפרסמת התגלית לה חשיבות עליונה ב[[סינתזה (כימיה)|סינתזה כימית]]. על תגלית זו זוכה [[ויקטור גריניאר]] ב[[פרס נובל לכימיה]].
* 1900: **חוקי התורשה של מנדל** - נמצאים כתביו של [[גרגור מנדל]] בנושא [[גנטיקה]], כ-15 שנים לאחר מותו ולאחר שלא הוערכו נכון בימי חייו ונשכחו. מאז שנחקרו מחדש בשנת 1900 נחשב גרגור מנדל כ"אבי הגנטיקה", והם נחשבים לאבן הדרך הראשונה ב[[גנטיקה#היסטוריה|היסטוריה של הגנטיקה]].
*1900: **23 הבעיות של הילברט** - בעיות בולטות ב[[מתמטיקה]] מנוסחות ומוצגות על ידי [[דויד הילברט]].
*1901: **פרס נובל** - מוענק לראשונה על פי צוואתו של [[אלפרד נובל]].
*1905: **שנת הפלאות** -
** 17 במרץ 1905: **האפקט הפוטואלקטרי** - [[אלברט איינשטיין]] מסביר לראשונה על האפקט במאמר "על נקודת מבט היוריסטית בייצור והעברה של אור". על מאמר זה קיבל איינשטיין [[פרס נובל לפיזיקה]] בשנת [[1921]].
** 11 במאי 1905: **תנועה בראונית** - [[אלברט איינשטיין]] מגיש את עבודת הדוקטורט שלו "על התנועה הנדרשת מהתורה הקינטית המולקולרית של החום ושל חלקיקים קטנים השוהים על פניו של נוזל במנוחה", בה הוא מסביר את התנועה של [[גז]]ים וחלקיקי [[אבק]] הצפים בתוך [[נוזל]].
** 30 ביוני 1905: **תורת היחסות הפרטית** - נחשפת במאמרו של [[אלברט איינשטיין]], "על האלקטרודינמיקה של גופים נעים".
**27 בספטמבר 1906: **E=mc²** - [[אלברט איינשטיין]] מפרסם את המאמר "האם האינרציה של גוף תלויה בתכולת האנרגיה שלו?", בו הוא מבסס את השקילות שבין [[מסה]] ל[[אנרגיה]] כמסקנה של [[תורת היחסות הפרטית]], וקובע בכך, למעשה, ש[[חוק שימור המסה]] ו[[חוק שימור האנרגיה]] הם שני פנים של אותו מטבע ([[אנרגיה]] שווה למכפלת המסה ב[[מהירות האור]] בריבוע).
* 1905: **החוק השלישי של התרמודינמיקה** מנוסח על ידי [[ולטר נרנסט]].
* 1906: **החברה הפסיכואנליטית הבין לאומית**  - [[זיגמונד פרויד]], [[אלפרד אדלר]], [[קרל גוסטב יונג|קארל גוסטב יונג]] ואחרים מקימים את הארגון הבינלאומי הראשון שעוסק ב[[פסיכואנליזה]].
* 1907: **תרומת דם** - מתבצעת לראשונה על ידי [[ראובן אוטנברג]].
* 1909: **תהליך הבר-בוש** - מומצא על ידי [[פריץ הבר]] ו[[קרל בוש]]. תהליך זה מאפשר יצירת [[אמוניה]], המשמשת ל[[דשנים]] ל[[חקלאות]], מה[[חנקן]] שב[[אוויר]], ובזכות המצאה זו יכולת ייצור המזון של האנושות גדלה משמעותית.
* **אבחון רפואי** - בעשור זה בוצעו מספר פריצות דרך בנושא, בראשן פיתוחו של [[אוגוסט פון וסרמן]] לזיהוי [[עגבת]] (1906), ופיתוחו של [[צ'ארלס מנטו]] לזיהוי [[שחפת]] (1908).
* **הרפואה בגרמניה** - בעשור זה נחשבת גרמניה לחוד החנית של הקדמה הרפואית, כאשר רופאים ממדינות רבות מבקרים בה כדי ללמוד את גישתם פורצת הדרך של הגרמנים, שלוותה גם במספר פריצות דרך בתחום הרפואה.

=== הישגים מדעיים נוספים ===

* 1903: **ספינת אוסברג** – איכר נורווגי חופר תעלות ניקוז חדשות ונתקל במקרה בספינה ויקינגית שנקברה לפני למעלה מאלף שנים בקרבת העיר [[טונסברג]] שב[[נורווגיה]]. הספינה שהתגלתה בתל הקבורה הייתה כמעט שלמה משום שהיא הייתה קבורה בחימר אשר סייע בשימור מבנה העץ. הספינה מוצגת במוזיאון הספינות הוויקינגיות באוסלו שנפתח רשמית ב-1926.

<gallery widths="190px" perrow="4">
File:Osebergskipet 2016.jpg|הספינה הוויקינגית [[ספינת אוסברג]] מהמאה ה-9 לספירה התגלתה בקרבת העיר [[טונסברג]] שבנורווגיה ב-1903
</gallery>

==תרבות פופולרית==

=== קולנוע ===
[[קובץ:Le Voyage dans la lune.jpg|160px|ממוזער|[[מסע אל הירח]]]]
* 1902: **מדע בדיוני** - סרט המדע הבדיוני הראשון "[[מסע אל הירח]]" מוקרן בבכורה בפריז.
* **כוכבי פופ** - [[מרי פיקפורד]] הופכת בעשור זה לכוכבת-העל ה[[הוליווד]]ית הראשונה.

=== אופנה ===

* עשור זה הוא נקודת מפנה אופנתית, בין שלב בו אידיאל ה[[יופי]] בחברה המערבית הוא גוף מלא, לבין השלב בו אידיאל היופי הוא גוף רזה.

===אומנות===
*1907-1905: **פוביזם** - תקופת שיאו של הזרם שצייריו סטו במכוון ובמודגש מהמציאות האובייקטיבית והעדיפו את ההבעה האישית והסובייקטיבית.
***קוביזם** - באמצע העשור עולה הזרם בו אינו מוצג האובייקט מנקודת מבט אחת, אלא מפורק לגורמיו ומוצג מנקודות מבט שונות באופן סימולטני. נקודת ציון אפשרית לתחילתו של הזרם האומנותי, היא ציורו של [[פבלו פיקאסו]], [[העלמות מאביניון]], עליו עובד פיקאסו בשנים 1906–1907.
***פוטוריזם** - בסוף העשור נוצרת תנועת האמנות הטכנולוגית.
***אסכולת פריז** - נוצרת בהדרגה עם [[הגירה]] מתמשכת של אומנים בולטים ל[[פריז]].

=== ספרות ===
[[קובץ:Wizard title page.jpg|שמאל|ממוזער|165px|[[הקוסם מארץ עוץ]]]]
* **ספרים בולטים שרואים אור לראשונה בעשור זה**: [[הקוסם מארץ עוץ]] (1900), [[האסופית]] (1908), [[הרוח בערבי הנחל]] (1908).
***קומיקס** - תחילתה של [[סוגה|סוגת]] ה[[הרפתקאות]] בקומיקס, שמשפיעה בהדרגה על סגנונם של קומיקסים רבים בפרט, ושל יצירות נוספות בכלל, דוגמת [[ספר]]ים, [[סרט קולנוע|סרטים]] ויצירות נוספות שנוצרו בהשראת יצירות קומיקס קודמות.

=== מוזיקה ===
* **ג'אקומו פוצ'יני** - ה[[מלחין]] ה[[איטלקים|איטלקי]] סוחף את עולם ה[[אופרה]] עם יצירותיו [[טוסקה]] (1900), ו[[מאדאם באטרפליי]] (1904), שנחשבות גם למעלה מ-100 שנה לאחר מכן ל[[נכסי צאן ברזל]] של תחום האופרה.

=== ספורט ===
* 1904: **פיפ"א** - נוסד הארגון הבינלאומי לכדורגל. בשלב זה מכיל הארגון רק מדינות מאירופה.
*1908: **ספורט נשים** - ב[[אולימפיאדת לונדון (1908)|אולימפיאדת לונדון]] לראשונה מתקיימת השתתפות משמעותית של נשים.
*1901: **תרבות הגוף** - [[אויגן זנדו]] , אייקון [[פיתוח גוף|פיתוח הגוף]] המודרני הראשון, עורך את תחרות פיתוח הגוף הראשונה ומקדם את המיינסטרים את הענף המסחרי שעוסק בפיתוח הגוף - דוגמת [[חדר כושר|חדרי כושר]], מוצרי תזונה ומכשירי כושר ביתיים.

=== אדריכלות ===
* **גשר ויליאמסבורג** - ה[[גשר]] מושלם ב[[ניו יורק]] בשנת 1903 והופך באותה עת ל[[גשר תלוי|גשר התלוי]] הארוך ביותר בעולם.
***מגדלי שעון** - [[עבדול חמיד השני]], סולטן [[האימפריה העות'מאנית]], מבצע מיזם לרגל 25 שנים לשלטונו ובונה למעלה מ-100 מגדלי שעון ברחבי האימפריה.

=== שונות ===
* **דוב צעצוע** - הופכים לצעצוע פופולרי במיוחד לאחר תקרית בה נשיא ארצות הברית, [[תאודור רוזוולט|טדי רוזוולט]], חס על חייו של דוב. הצעצועים מקבלים את הכינוי "דוב טדי" וזוכים לפופולריות רבה.


==אישים בולטים==
===מנהיגי עולם בולטים===

*  נשיא ארצות הברית - [[תאודור רוזוולט]]
*  קיסר האימפריה הרוסית - [[ניקולאי השני]]
*  קיסר גרמניה - [[וילהלם השני]]
*  קיסר [[אוסטרו-הונגריה]] - [[פרנץ יוזף הראשון]]

<gallery widths="125px" heights="125px" perrow="5">
File:TheodoreRoosevelt.jpg| [[תאודור רוזוולט]]
File:Nicolas II de russie.jpg| [[ניקולאי השני]]
File:William_McKinley_by_Courtney_Art_Studio,_1896.jpg| [[ויליאם מקינלי]]
File:Ahamid.jpg| [[עבדול חמיד השני]]
File:Black and white portrait of emperor Meiji of Japan.jpg| [[מוצוהיטו]]
File:Victor Emmanuel III of Italy from The Graphic detail.jpg| [[ויטוריו אמנואלה השלישי, מלך איטליה]]
</gallery>

=== מדענים ===
[[קובץ:Wright brothers (cropped).jpg|150px|ממוזער|[[האחים רייט]]]]
* [[האחים רייט]] - הראשונים לבצע טיסה בכלי טיס הכבד מהאוויר. האחים היו הראשונים שהצליחו לבנות מטוס שמיש, בעל מנוע ויכולת בקרה, כמו כן הם תרמו רבות להבנת האמצעים הדרושים למטוס ולהתפתחות הטכנולוגיה הנוגעת בתעופה.
* [[אלברט איינשטיין]] -

===סופרים===
* [[ליימן פרנק באום]] - מחבר ספר הילדים [[הקוסם מארץ עוץ]] (1900)
* [[לוסי מוד מונטגומרי]] - מחברת ספרי הילדים [[האסופית]] (1908) ו[[אן מאבונלי]] (1909)
* [[גסטון לרו]] - מחבר רומן האימה הגותי הבלשי [[פנטום האופרה]] (1909)
* [[סלמה לגרלף]] - מחברת ספר הילדים [[מסע הפלאים של נילס הולגרסון]] (1906)
* [[ארתור קונאן דויל]] - מחבר הרומן הבלשי [[כלבם של בני בסקרוויל]] (1902)
* [[מארק טוויין]]

===מוזיקאים===
* [[ג'אקומו פוצ'יני]] -

===אמנים משפיעים===


===ספורטאים===


===אחרים===
*[[זיגמונד פרויד]]


== אירועים משמעותיים בתנועה הציונית ==
* 26 בדצמבר 1901 - התקיים **הקונגרס הציוני החמישי** בבזל שבשווייץ.
* 29 בדצמבר 1901 – נוסדה **הקרן הקיימת לישראל**, במטרה לרכוש קרקעות בארץ ישראל ולהכשירן להתיישבות.
* 1902 - תיאודור הרצל מפרסם את ספרו "**אלטנוילנד**" בו הוא מציג את חזונו בנוגע למדינה היהודית העתידה לקום בארץ ישראל.
*1903 - נוסדת ב[[רוסיה]] תנועת **צעירי ציון**.
* 21 באוגוסט 1904 – הוועידה העולמית הראשונה של **תנועת המזרחי** מתכנסת בברטיסלאבה.
*1905 - נוסדה ב[[פתח תקווה]] מפלגת **הפועל הצעיר**.
* 11 באפריל 1909 – מתקיימת הגרלת המגרשים ב**אחוזת בית**, מאורע שנחשב כיום ההולדת של [[תל אביב-יפו|תל אביב]].
* 12 באפריל 1909 – כנס היסוד של ארגון **השומר'''.


File:Herzl Basel 1901 retouched.png|בנימין זאב הרצל משקיף ממרפסת מלון שלושת המלכים בבזל שבשווייץ, בעת הקונגרס הציוני החמישי, 1901
File:TelAviv-Founding.jpg|טקס הגרלת המגרשים לאחוזת בית, 11 באפריל 1909


## קישורים חיצוניים

## הערות שוליים

*
01